bavarian-nlp/barwiki-20250901 huggingface dataset:
Soizkaumaguad

S' Soizkaumaguad (dt.: Salzkammergut) is a Laundschoft in Östareich am Nordraund vo de Alpn.
Deazeid is des Soizkaumaguad hauptsächlich a touristische Region mid 54 Gmoandn und ziagt se vo da Stod Soizburg bis zum Almtal und an Grimming.
Bekaunte Orte vom Soizkaumaguad san bsundas Gmundn, Bad Ischl, St. Wolfgang, Emsee, Bad Goisern und Hallstatt.
Loge.
D' Laundschoft vom Soizkaumaguad ghead zu drei östarreichische Bundesländer. Da greßte Teil (72 %) ghead zu Owaöstareich (Beziak Gmundn, Bezirk Vöcklabruck), 16 %, nämlich s' Ausseerland, ghead zua Steiamoak (Bezirk Liezen - ehemoligi Expositur Aussee). Da kleanste Teil (12%) ghead zum Bundeslaund Soizbuag (Bezirk Salzburg-Umgebung).
Do kummd da Naum hea.
Da Naum Salzkammmergut leidt si vo de ausgeprägtn Soizvorkommen vo da Region ab.
"Kammergut" bezeichnet a Region, de a direkta Besitz vom Landsherrn wor, in dem Foi de Habsburga.
Unesco Kulturerbe.
Im Umfeld da Unesco-Erklärung is da Gutteil vom Soizkaumaguad (de Gmoana Emsee, Bad Ischl, Bad Goisern, Hallstatt, Obertraun, Gosau, St. Wolfgang, Strobl und St. Gilgen) naumentlich unter "Kulturerbe Salzkammergut" als LEADER+-Region organisiad.
Wiatschoft.
Industriestandorte sand vorollem Emsee, Gmundn, Laakirchen und de Steiramüh.
Tåskira

Toskira an Innkroas (Hochdeitsch: Taiskirchen im Innkreis) is a Moktgmoa an untan Innviadl a da Nohat vo Riad im Innkreis.
S'hot 2403 Eiwauhna (2016) und is hibsch laundwirtschoftle prägt.
Da Nám leitse wahscheinle vom oidn Wocht "Tâgedineskirchen" via Gricht o. S'gibt owa zwo Sogn, de b'hauptn, dass vo "Då is kira!" kimmt und dese min Nöwe bschefteng, wos stimmt, wei Toskira laundleiffa ah ois "Nöweloh" güt.
Landl

S´Landl woa a hisdoarische Region in Owaestareich, wo ma umara de Gegend gmoa hod de heit s'Hausrukfia'l is.
Uaschbringli ged s'Woat Landl auf's Schaunbeaga Landl zruk, ana Grofschoft im heiting Owaestareich. D'Schaunbeaga (maunchmoi a "Schaumbeaga" od "Schaumbeaga") haum bis ins 16. Joahundat aini an grossn Bsiz ghobt in da Gegend zwischn da Deana und in Hausruk und eana Schdaumsiz woa d'Buag Schaunbeag, wo heit nu d'Ruine dafau im Beziak Efading zan seng is. Zan Schaunbeaga Landl haum Tei fu de heiting Beziak Efading, Griskiacha, Wös-Laund, Feklabruk und Gmundn dazua ghead.
Gschicht.
D'Schaunbeaga han duach a Uakundn fu 1316 zan easchdn Moi schriftli iwalifat. Eana Territoarium, des se a „terra nostra" gnend haum, woa a Grofschoft mid aigenen Laundrecht und Grichtsboakaid und hod damid an bsondan Schdaund im Heazogtum Estareich ghobt. D'Schaunbeaga woan in de wichdigstn Rechtssochan neta in Kaisa diarekt untaschdö ("Reichsunmittelbarkeit") und woan ned fum esdreichischn Heazog obhengi. Ob 1404 woa owa da esdreichische Heazog und da Kaisa moasdns oa und de söwe Peason ausn Haus Habsbuag, wos de Unobhengigkaid wida hoibwegs relativiad hod.
Drozdem woa s'Schaunbeaga bis in 16. Joahundat relatif aingschdendi und woa a so wos wia a Bufaschdod zwischn in habsbuagischn Estareich und Bayern und a zan Eazbisdum Soizbuag. S'Îfia'l, wos glai danem is, woa mid Untabrechung nemli bis 1814/15 bai Bayern dabai.
Eascht untam Kaisa Fridrich in III. und seim Su in Maximilian I. haum's d'Habsbuaga endgüti gschoft, dass de Sondarecht fu de Schaunbeaga oschofn und as Landl unta eana Kontroin griang. 1548 haum daun de zan lutarischn Glaum iwadretanen Schaunbeaga daun iwahaupt eana Reichsschdaundschoft faloan und 1559 san's mim lezdn Grof, in Woifgaung fu Schaunbeag, ausgschdoam. Da Grundbsiz is iwa'n Woifgaung sei Schwesda, da Ana, an d'Schdarhembeaga faeabt woan.
D'Landla.
D'Bezaichnung "Landl" hod jedoch waida glebt und is bis ins 18te Joahundat aini fawent woan. In deara Zeid hod ma gauns oigemain de gaunze Region westli fu da Drau und auf da hearentan Sait fum Îfia'l aso gnend und de Leit fu deara Gegend woan d'Landla. Fu deara Bezaichnung lait si a da Naum fu de in da Gengrefoamation gewoitsaum fadriwanen Protestantn o, de untam Koal in VI. und unta seina Dochda da Maria Theresia noch transmigriad woan san und si bis heit noch eanara Hoamad Landla nenan.
S' Landl heit.
In Owaestareich söwa is de Bezaichnung "Landl" fia s'Hausrukfia'l und "Landla" fia d'Leit aus deara Gegend noch da Barokzeid fost komplet faschwundn und fagessn woan und wiad heit neama fawent. Drum is a bis heit ned gauns gwis, ob da Foiksmusi Landla und s'landlarisch Daunzn wos mid deara Region z'doa haum oda ned. Es kant owa sei, das d'Îfiatla, de wo jo glai danem han, deara Musi in Naum gem haum, wai doat is d'Landlamusi bis heit schdoak fadredn und wiad oiwai nu gsunga und daunzt.
Schbrochinslfoaschung

D´Schbrochinslfoaschung is a Teigebid fu da Foikskunda oda a da Geamanisdik und bscheftigt si mid da Eafoaschung fu Schbrochinsln, de in aundare Lenda san und doat kloane Schbrochmindahaitn büdn. Fias Boarische is foa oim de Eafoaschung fu kloane Regionalschbrochn und Dialekt intressant de mim Boarischn fawaunt san oda uaschbringli fu doat hea keman. (Schau aa Boarische Schbrochinsln)
D'Schbrochinslfoaschung is im schbadn 19tn Joahundat entschdaundn und laida oft ned neta aus wissnschoftliche Motif aussa bedrim woan, sondan fia politische Zwek insdrumentalisiad woan. Bsondas brisant woa do da Nazionalidetnkonflikt im Habsbuagareich und schbeda zwischn den seine Nochfoigeschdotn um de neichn Grenzn, de oft an da Schbrochgrenz zong woan san, oft owa a ned. De Leit in de Schbrochinsln söwa woan da grossn Politik oft wuascht und san maisdns zan Schlus a de Aungschmiadn gwen.
Gschicht fu da Schbrochinslfoaschung.
D'Schbrochinslfoaschung is in da zwoatn Höftn fum 19tn Joahundat aus da Foikskunde (Volkskunde) aussa in Deitschlaund entschdaundn. In deara Zeid is fü driwa dischgriad woan, wos a Nazion ausmocht
Wichdige Schbrochinslfoascha.
Es gibt natiali auf da gaunzn Wöd dausnd faschidane Schbrochinsln und kloane regionale Schbrochmindahaitn, de linguisdisch oft recht intressant san. De foigendn Wissnschoftla woan wichdig bai da Eafoaschung fu de Schbrochinsln, de oide Foamen fum Boarischn konsavian und uaschbringli aus Bayern oda Estareich schdauman (Listn is umara kronologisch):
Beziak Gmundn

Da politische Beziak Gmundn (aumtlich: Bezirk Gmunden) im Traunviatl is da am sidlichstn glenge Beziak vo Owaöstareich. Im Noadn grenzt a an de Bezirke Vecklabruck und Wös-Land, im Ostn an Kiachdorf a.d. Krems, im Siidn an steirischn Beziak Liazn und im Westn an de drei Soizbuaga Beziake St. Johann/Pongau, Hallein und an Beziak Soizbuag Umgewung.
Vawoitung.
Da Beziak Gmundn gliedat se in insgesamt 20 Gmoana, davo 3 Städt.
"(olle Eihwohnazoihn mit Staund vom: 1. Jenna 2016)"
Berihmtheidn.
Thomas Bernhard, Leopold Engleitner
Andorra

Andorra (dt.: Fürstentum Andorra) is a unobhängiga Kloastoot in Europa und befindt se in de estlichn Pyrenäen
zwischn Spanien (Katalonien) und Fraunkreich (Pyrenees-Orientales).
Andorra is 1278 gründt woan und is heitztog flächnmäßig da greßte vo de sechs eiropäischn Zwergalstootn. Es is des oanzige Laund vo da Wöd, bei dem zwoa ausländische Aumtsträga de Funktion vum Stootsowahaupt ham (da Bischof vo Urgell und da President vo Frankreich, da François Hollande).
Andorra is a Wintaspoat und a Steuaoasn.
Geografie.
Klima.
Weng seina Loge gibts in Andorra a relativ frischs Gebirgsklima. Im Jenna liegn de Temperaturen im Mittel bei -7 °C, im Sommer bei 26 °C.
Wirtschafd.
Andorra hod so guad wia koane Naturressuacen, neta Wossa und Granitschiefa san nennensweat. Neta 2% vum ned bebautn Land vo Andorra kau ma fia laundwiatschoftliche Zweck heanema. S' Fiastntum wor laung s' Schaufensta vo Eiropa fia Spanien, mittlaweile hams owa de Wirtschoftspolitik vaändan miassn.
Booker T

Robert Booker Tio Huffman (* 1. März 1965 in Houston, Texas), bessa bekaunt ois Booker T bzw. King Booker is a amerikanischer Wrestler. Er hod jahrelang mid seim Bruada Lane Huffman (Stevie Ray) s' erfoigreiche Tag Team „Harlem Heat“ büdt und wor und is in WCW und bei da WWE mehrfacher Champion in vaschiedene Klassn. Zuletzt woa a da World Heavyweight Champion bei da WWE. Aba jez isa bei TNA.
Redundanz (Information)

In da Infoamationstheorie moant Redundanz, inwiaweit a Queijn iwaflissige Infoamation enthoit. A Infoamationseinheit is redundant, wammas weglossn ko, ohne dass Infoamation valorn geht. Wamma sejche Redundanzn identifiziat und entfeant redt ma vo Dedupliziarung.
As Iwatrong vo Nochrichtn.
Redundant is des Stickl vora Nochricht, wo koan Infoamationsghoit hod, wei de gleiche Infoamation scho voahea implizit oda explizit in da Nochricht gemm worn is.
A Kommunikation losst si mit Huife vo redundante Infoamationa fehlatolarant iwa an Infoamationskanoi realisiern, wei dodabei valorn gangane oda vafejschte Teilinfoamationa vum Empfänga ausm Kontext rekonstruiert wern kenna.
Datnbankn und Datnstruktuan.
Bei da Datnbankentwicklung und bei de Datnstruktuan vo Programme hoassts Redundanzn meglichst komplett vameidn. Da Grund is, dass sunscht zvui Speichablooz braucht wead und Inkonsistenzn auftretn kenna. Desweng zejht ma Redundanzn zua de Anomalien. "Redundanzfreiheit" guitt ois Grundprinzip in Datnbankn.
Traunsee

Da Traunsee is mid 191m da tiafste See vo Östareich und flächnmäßig nochn Neusiedlersee und an Attersee da drittgreßte vo Östareich und is oana vo de schenstn Oipnseen. Ea is um de 12 km laung und um de 3 km broad im Siidn bei Emsee fliast de Traun in Traunsee eine und bei Gmundn, 12 km weida wieda ausse. Insgesaumt gibts 4 Orte am See, des san Emsee, Traunkircha, Altmünsta und Gmundn.
Da Traunsee ois Lebensraum fia Fiisch und Vegl.
Foigende Fiisch gibts do:
Barsch, Elritze, Hecht, Eiropäischa Aal, Reinanke, Seesaibling und Weißfiisch.
Es gibt owa a vü Wossavegl am Traunsee: 
De bekauntestn san woi d' Schwäne - de wos a Marknzeichn vo Gmundn sand.
Gschicht.
De Rema ham an "Lacus Felix" (da glickliche See) gnennt.
Da Traunsee is in an oidn Dokument ois "Trunseo" dawähnt woan.
Semmeknedl

Fia Semmeknedl wean oidbachane Semmen in Scheim gschnittn, in Muich eigwoakt und zam mit am Oa, Zwiefe und Bädasui zu am Doag vararbat. Do draus wean na umara handgrouße Knedl draaht, de in hoassm owa ned kochadm Soizwossa gsiadd wean.
Vawendung.
Semmeknedl san a typische Beilog in da boarischn Kuchl, beispuisweis zuaram Schweinsbronn, zuaram Gulasch oda mid Schwammal in Rahmsoß. Fia "gressde Knedl" wean iwabliemne, koide Semmeknedl in Scheimm gschnittn und mid Oa in da Pfann oobrodn. "Essigknedl" macht ma aa aus koide, in Scheim gschnittne Semmeknedl, do weans mid Essig, Ej, Soiz, Pfeffa und Zwiefe wiara Salod oogmacht.
Wann in an Knedldoag an no duachwoxana Speeg dazuakimmt, nacha redd ma vo Speegknedl oda aa "Tirola Knedl". Speegknedl kemman in de Suppm oda wean ois Haptmoizeit mit Salod oda Sauakraut serviat. Wann stod Speeg Grammen (ausglossana Speck), dann sogtma Grammeknedl dazua.
Da behmische Bruada vo de Semmeknedl is da Serviettnknedl. Da Untaschiad is haptsechle, dass de Serviettnknedl inara Serviettn odaram Gschiatiache kocht wern, und dass a guada Tei Mehj im Knedldoag drinad sei ko. A bsundere Art san nocha die Brezgnknedl, de wean wiad Semmeknedl gmacht, oba hoit mit oidbachane Brezn.
„Semmelnknödeln“.
So hoasst a berihmte Kabarettnumma vom Karl Valentin, wora da Liesl Karlstadt eakleat, warums "Semmelnknödeln" und ned "Semmelknödel" hoasst.
Mehjspeis

A Mehjspeis hoasst ma Speisn mid an Hauffa Koinhydratn, wo de Haptzuatat in da Regl Mehj und Zugga san. Ois weidane Zuatatn findn se oft Oa, Budan, Muich, Obst und Aromastoffe wia Vanui.
Es Wort Mehjspeis / Mööspais / Mölspais wird in Oidbayern und in Estaraeich a weng ondeascht braucht: In Esterraich gern ner fir Siaßspeisn und Kuachan, in Oidbayern owa aa fia ondere fleischlouse Speisn.
De boarisch-estreichische Kuchl is bekannt fia Mehjspeisn, in Estareich zum Beispui fia Germknedl, Balatschinkn, Bofesn, Kaisaschmoarn und Rohrnudln (Wuchtln).
Boarische Fliach

Da Fluach is a Art um sein Unmuat kund zum duan. A Fluach ko af an Kontrahentn gmünzt sa, oder owa oafach um se Luft zu mocha so daher gsagt wern. Fast de ganzn Fliach ko ma midananda kombinian. Dadras dagibt se a fast unendliche Ozoi vo Fliach. Des is a Sammlung vo Boarische Fliach.
Artn vo Fliach.
Boarische Fliach wern obgleit aus Begriff, wo
Ois, emmfois gern vawendte, Spezialfej ko ma de Sortn vo Fluach nenna, wo 
Seibstvastendlich ko ma de Spezialfej aa oft de ommstehadn Kategorien zuaordnen.
Färöische Sproch

S'Färöische is a Sproch de wos zu de Nordgermanischn oda Skandinawischn Sprochn kert. An nähan is min Isländischn und Norwegischn vawaundt, staummt owa direkt neta vom Oidnordischn o.
Es wird af de Färöer an Nordatlantik gredd und is midanaud mid Dänisch Omtssproch af de Färöer.
Af de Sprechazoi bezong is Färöisch, de Sproch in der de meran Biachen im Joa erscheinan.
Färöer

D'Färöer, oda d'Färöer-Insln (färöisch: "Føroyar", dänisch: "Færøerne") han an Inslgruppn an Nordatlantik mid da Haptstod Tórshavn. Mid oana Ausnaum han olle 18 Insln oiwei bewohnt. Aumtssprochn han s'Färöische und s'Dänische.
D'Färöer han midanaud mid Grealand "gleichbrechtigte Nation innahoib vom denischn Kinireich", des hoasst das seit 1948 scho so guad wia autonom han und haum min Løgting oas vo de oidan Parlamente ada gonzn Wöd. Da Regierungschef is da Jóannes Eidesgaard.
Wirtschoft.
De wichtigstn Zweige han d'Fischarei und da Tourismus. Bekaunnt hans ah nu fia eanane Schof.
Sport.
D'Katrin Olsen hoze 2007 im Rudan ibahapt ois da easchte Mensch vo de Färöer via d'olympische Spui qualifiziad.
Da Fuaßboi is 1990 bekaunnt woan, wia d'Färöer Östareich mid 1:0 gschlong haum
ABBA

ABBA woa a schwedische Popgruppn in de frian Siebzga und Achtzga Joar vom 20. Jahrhundat und oane vo de beliebtastn Musigruppn unsana Zeit. D Abba hom mear ois wia 370 Milliona vo Tondrägna vakafft.
De Gruppn is in de frian Siebzga Joar enstandn und hod ian internazionaln Duachbruch 1974 mim Sieg beim Eurovision Song Contest gschofft, mim Liadl "Waterloo". A Marknzoachn vo d Abba warn de ausgfoinan und buntn Gwanda, de wo s bei de Musivideos und bei eanane Aftritt oghod hom. Eanane gresstn Erfoig worn Waterloo, Fernando, SOS, Dancing Queen und Knowing Me, Knowing You.
De Gruppn hod 4 Mitglieda ghobd, zwoa Madln und zwoa Buama: Frida Lyngstad, Agnetha Fältskog, Benny Andersson und Björn Ulvaeus.
De Viare ham se 1983 drennd und an Solokarriern gorwat.
Grytviken

Grytviken (noawegisch: "gryte" = Kessl, Topf; "vik" = Bucht; oide deitsche Üwasetzung: "Grapenbucht") is da oanzige Oat und desweng gleichzeitig aa d'Hauptstod vum britischn Üwaseegebiet Südgeorgien und de Südlichn Sandwichinsln.
Grytviken, gleng auf de Hauptinsl vu dera Gegnd (Südgeorgien), is im Novemba 1904 vum Carl Anton Larsen ggründt woan und is vu dem Zeitpunkt weg mea wia 50 Joah laung f'industrielle Basis fia Walfaung und -vaoabeitung im Südatlantik gwesn. Übareste vu dera Zeit san bis heid eahoitn blim, z. B. riesige Walöl-Tanks und vaschiedene administrative Einrichtungen. Eahoitn und restauriat woan is d"'Whalers Church", d'„Walfänga-Kiachn“, vu dea de voagfeatigtn Oanzlteile aus Noaweng noch Grytviken brocht woan san und de zum Weihnochtsfest 1913 gweiht woan is. Bekaunnt is da Oat aa fia sei Vabindung zua Biographie vum Ernest Henry Shackleton. Dem sei auf Elephant Island aufaungade obnteialiche Roas hod 1916 in dem Oat a glücklichs End ghobt. 1922 is da Shackleton aufm Friedhof vu Grytviken eigrom woan, nochdem a kuaz davoa beim Aufaung vu ana neichn Expedizjon gstoam is.
Obgseng vu Foascha in da Stazjon am King Edward Point in da Nähe vu Grytviken und a poa Turistn, de in da Regl netta fia a poa Stundn bleim, hod Grytviken netta zwoa peamanente Einwohna: In Marineoffizia Pat Lurcock und sei Frau Sarah. Da Tim und de Pauline Carr, de vüi Joah laung s'Südgeorgien-Museum mit am Souvenirshop gleitet hom, san seit 2006 nimma in Grytviken dahoam (Staund: 1.2.2007). De nächstglengnen greßan Siedlungen san Port Stanley auf Falkland (1450 Kilometa weit weg) bzw. Ushuaia auf Feialaund (2034 Kilometa).
Flochau

Flochau (Deitsch: "Flachau") is a Gmoa im Soizburger Lond, an Bezirk Seiger Hons im Pongau, in Esterreich mid 2.625 Eiwoner.
Da Ort lijgg im Schivabund Amadè, oan vo dia greessten Schigebiat vo Esterreich.
Geografij.
D'Gmoa lijgg an Pongau im Bundeslond Soizburg.
Katastraalgmoaner &amp; Ortstoae.
Ortstoae va da Flochau sand: Foiersong, Flochau, Hech, Reitdorf und Flochauwinke
Nochbarorte.
Nochbarorte sand: Oidnmorkt, Eem, Hyttau, Wougroa, Kloaourl, Seiger Hons, Untertauern, Zederhaus und Tweng (an Lungau).
Woppm.
Da Bschrijb vam Gmoawoppm lautt: "„In Sijwer auf greanan, va am schmoin sijwern Wajpfoi druchschnittan Boon, zwischen zwee greane Fichtenbaam a stijlisirter schworschzer Pfluag.“
Gschicht.
Flochau is bis zan 19. Jourhunderscht a Zentrum vo da Eisenvahyttung im Pongau gween. Haid deitn nurmer Orts- und Hausnomen doudrauf hi, wei d'Ruinen vo da Hytten outroung wourn sand.
Politik.
Da Byrgermoaster is da Weidgosser Hons "(Hans Weitgasser)" vo da ÖVP.
Wirtschoft &amp; Turismus.
D'Wirtschoft werscht heid zan groossn Toae durch d'Gastronomij (Hotejs, Wirschtsheiser, Restaurants) bstritten. Eemso is da dodurch vabundane Turismus a wichtiger finanziejer Bereich.
Da Ort lijgg im Schivabund Ski Amadè, oan vo d'gressten Schigebiat va Esterreich.
Persenlichkeiten.
"Buamer und Techter vo da Gmoa:"
BZÖ

S' Bündnis Zukunft Österreich (BZÖ) is a rechtsliberale bürgaliche östareichische Partei. De Grindung is am 4. April 2005 vo de ehemolign Spitzenpolitikan vo da Freiheitliche Partei Österreichs (FPÖ) bekaunt gebn worn. Da BZÖ Spitzenkandidat fia de Nationalratswahl 2008 wor da, am 11.Oktoba vom söwn Joar vastorbene Jörg Haider.
Da Grindung san erhebliche innerparteiliche Streitigkeiten in da FPÖ zwischn Jörg Haider und an Kreis um an Heinz-Christian Strache, Andreas Mölzer und an Ewald Stadler voraus gaunga.
Bei da Nationalratswahl 2006 hods BZÖ untam Westenthaler Peter 4,11% erreicht, 2008 untam Jörg Haider knopp 11% (10,7%) und damid an Mandatstaund im Nationalrot vo 7 (2006) auf 21 (2008) gsteigat.
Bei da Nationalratswoih aum 29. September 2013 hod es BZÖ mid 3,5 % de 4 %-Hiadn net dablosn und is seit dem neama im Parlament.
Laakircha

Laakircha (aumtlich: Laakirchen) is a Stod im Beziak Gmundn in Owaöstareich mid Eihwohna (Stand ).
Da zuaständige Grichtsbeziak is dea vo Gmundn.
Bekaunt is de Stod wegn da Industrie, dazua ghean u. a. de Carvatech Karosserie- und Kabinenbau GmbH (hod damois Swoboda Seilbahnbau ghoassn) de Laakirchen Papier AG, de UPM Kymmene Steyrermühl, da SBM Wageneder, da Linsinger, da Hutterer, de Miba AG und de Voith.
Im Joar 2007 is Laakircha zua Stod erhobn woan.
De Gsamtflächn betrogt 32,46 km².
Seeföjd

Seeföjd (hochdeitsch: Seefeld) is a Gmoa im westlichen Landkroas Starnberg und 35 Kilometa südästli vo da boarischen Landeshauptstadt Minga gleng. Sein Noma hod Seeföjd vom Pilsensee, der wo zur Gmoa ghead. De Gmoa bsteht seit da Gemeindegebietsrefoam vo 1978 in eana heitigen Gräss. Damois san de ehemojs säjbstständign Gemoandn Meiling und Hechadoarf (Hochdeitsch: Hechendorf) zu Seeföjd kemma. Im Joar 1972 is da Oard mit de Deafa Dressling (Hochdeitsch: Drössling) und Unering vaeinigd worn.
Wirtschafd und Vakea.
Seeföjd hod an Anschluss an de Münchna S-Bahn (S8 Richtung Hearsching). De Bahnstazion hoaßt "Seefeld-Hechendorf". De Staatsstrass St2068 vo Hearsching zum Autobohnanschluss Obapfaffnhofn vabind de Gmoa mid da Landeshaupdstod Minga. 
Da wichtigste prifade Orbatgeba is da farmazeitsche Bedrieb 3M ESPE AG.
Sehensweadigkeitn.
Bekannd is des Schloss vo de Grafen Törring und des Kiachal in Unering, des wo da Baumoasta Johann Michael Fischer im Rokoko-Stil erbaud hod.
Rammstein

Rammstein is a deitsche Band, die 1994 in Berlin gründet wurn is. Ihr Musikstil is schwa zu definiern, auf jeden Foi kaun man se zur „Neuen Deutschen Härte“ zöhn. Se is durch ihre oft morbid geprägtn Texte zu kontroversn Themen sowie ihren brachialn Musikstil kennzeichned, da vo den Bandmitgliedan söba „Tanzmetall“ gnaunt wird. Die Gruppn is durch den Eisotz eha ungwöhnlicha und oft ois aurüchig empfundena Stilmittl in Vabindung mid ana aufwändign Bühnenshow bekaunt gworn.
Laut Billboard Charts is Rammstein bis heit de international afoigreichste deitschsprochige Musikgruppe. Insgesaumt verkaftn se bereits üba zwöf Millionen Plottn, davo mear ois de Höfte im Auslaund.
Hatebreed

Hatebreed is a US-amerikanische Metalcoreband.
De Band, die 1993 um den Frontmaun Jamey Jasta (domois nu Roadie der Band Integrity) in New Haven, Connecticut entstaundn is, spüt hortn, metallischn Hardcore-Punk da neuaren Schui. Noch dem Wechsl vo Hardcore-lostign Label "Victory Records" zum Major-Label Universal Music is Hatebreed mid Sell-out-Vorwürfn konfrontiert wuan. Ois dann Simon Rhyner aus Streid mid Jamey Jasta die Band verlossn hod, hod sie de Musikrichtung weida in Richtung Metalcore vaändat. Seid 2006 untastützt Frank „3 Gun“ Novinec ois zweita Gitarrist de Band. Oamoi hot da Jasta sei Bandana foisch rum drong.
Hatebreed-Konzerte sand vor oim in den USA füa ernan sehr intensiven Moshpit bekaunt, da oft zu Valetzungen füart.
Hatebreed hod den Grammy in da Kategorie „beste Live-Performance“ füa den Song "Live For This" gwauna, da 2003 auf dem Oibum "The Rise Of Brutality" erschina is.
Hatebreed sand aufm Soundtrack zum Füm xXx – Triple X mit ernan Song "I Will Be Heard" vertretn.
Oidmünsta

De Fremdenvakeasgmoa Oidmünsta (amtl.: Altmünster, aa Altmünster am Traunsee) is a Moaktgmoa in Obaöstareich im Bezirk Gmunden am Traunsee mid Einwohna (Stond: ). Da zuaständige Grichtsbezirk is der vo Gmundn.
Gliederung.
De Katastralgemeindn vo Oidmünsta san:
Politik.
Da Biagamoasta is da Martin Pelzer vo da ÖVP. Davor woas vo 2015 bis zu ihrer Abwohi bei de Biagamoastawoihn 2021 de Elisabeth Feichtinger vo da SPÖ.
Bod Goisan

Bod Goisan (seitn 1. Oktoba 2008 Bod Goisan am Hoistedasee, amtli: Bad Goisern am Hallstättersee) is a Moaktgmoa in Obaöstareich im Beziak Gmundn im Soizkaumaguad mid Eihwohna (Stond: ). Da zuaständige Grichtsbeziak is dea vo Bod Ischl.
Geografie.
Ortsteile.
Anzenau, Au, Edt, Görb, Goisern, Gschwandt, Herndl, Kogl, Lasern, Muth, Obersee, Pötschen, Pichlern, Posern, Primesberg, Ramsau, Rehkogl, Reitern, Riedln, Sankt Agatha, Sarstein, Solbach, Stambach, Steeg, Steinach, Unterjoch, Untersee, Weißenbach, Wiesen, Wildpfad, Wurmstein.
Eihwohnaentwicklung vo Goisan.
1869 - 3961 Eihwohna
1951 - 6183 Eihwohna
1991 - 6949 Eihwohna
2001 - 7609 Eihwohna
2003 - 7604 Eihwohna (31. Dezemba 2003)
2011 - 7553 Eihwohna
2016 - 7478 Eihwohna
2017 - 7514 Eihwohna
2020 - 7560 Eihwohna
Quön: Statistik Austria
Traunkircha

Traunkircha (amtli: Traunkirchen) is a Gmoa in Obaöstareich im Beziak Gmundn im Soizkaumaguad am Traunsee mid Eihwohna (Stond: ). Da zuaständige Grichtsbeziak is dea vo Gmundn.
Gliederung.
De Gmoa besteht aus de fünf Katastralgemeindn:
Elektronik

Unta da Elektronik (de Leah davo, wia ma Elektrona steian ko) vaschted ma foigads:
Gschicht vo da Elektronik.
Des Wort Elektronik kimt voum griachischn Woat "elektron" (ηλεκτρόν) wos Bernstoa bedeit. Wei de easchdn Vasuach mid elektrostatischa Afladung homd Leit gmochd, in dems an am Bernstoa griem hom.
Nadialiche, elektonische Fänomene kenna d'Menschn scho lang. D'erschdn wissenschoftlichn Vasuach hod ma im 18.Jahundert gmochd.
Ma hod de Technik oiwai weidaentwicklt bis za heidign Digidoielektronik.
Bautei vo da Elektronik.
De wichtigstn Bautei vo de Elektronik san Elektronanreahn, Hoibleitadiodn, Zener-Diodn, Transistorn, Thyristorn, Widaständ, Spuin und Kondensatorn.
Jörg Hube

Jörg Hube (* 22. Novemba 1943 in Neuruppin; † 19. Juni 2009 z Minga) woa a deitscha Schauspuia, Regisseur und Kabarettist.
De berümdaste Roin hod da Hube Jörg woi in da Fernsehseriea "Löwengrube" gschbuid, wo a an Polizeikomessea schpuid, dea wo se nochn easchtn Waidkriag vo an Polizeigehilfn bis zum Amtmann aufegabad hod. Vaheired is a mid da Traudl (Christine Neubauer). 2 Kinda hams midanand, und wona deans z Minga.